9. ágúst

9. ágúst er 221. dagur ársins (222. á hlaupári) samkvæmt gregoríska tímatalinu. 144 dagar eru eftir af árinu.

Atburðir 
 48 f.Kr. - Orrustan við Farsalos milli Pompeiusar og Caesars átti sér stað.
 1138 - Jarðskjálfti varð 230 þúsund manns að bana í borginni Aleppó á Sýrlandi.
 1157 - Blóðveislan í Hróarskeldu. Sveinn konungur veitti meðkonungum sínum, Valdimar og Knúti, banatilræði og tókst að drepa Knút en Valdimar komst undan.
 1173 - Bygging klukkuturns við dómkirkjuna í Písa hófst.
 1610 - Landnemar frá Jamestown réðust á bæ Paspahegh-indíána, myrtu tugi þeirra, rændu konu Powhatans höfðingja og börnum hennar og myrtu þau öll skömmu síðar. Þar með hófst Stríð Englendinga og Powhatana.
 1641 - Austurríki viðurkenndi formlega svissnesku kantónuna Graubünden.
 1666 - Varðeldur Holmes: Robert Holmes leiddi árás á hollensku eyjuna Terschelling þar sem hann brenndi 150 kaupför og rændi bæinn.
 1673 - Hollensk skip náðu New York-borg aftur á sitt vald.
 1851 - Er þjóðfundinum í Reykjavík var slitið hrópuðu þingmenn undir forystu Jóns Sigurðssonar: „Vér mótmælum allir“. 
 1873 - Kveðja, fyrsta kvæði eftir Stephan G. Stephansson, birtist í blaðinu Norðanfara fáum dögum eftir að Stephan fór alfarinn af Íslandi.
 1945 - Bandaríkjamenn vörpuðu kjarnorkusprengju á japönsku borgina Nagasaki.
 1970 - Sex áhorfendur á Kanonloppet í Svíþjóð létust þegar tveir kappakstursbílar rákust á og fóru út af brautinni.
 1974 - Afsögn Richard Nixon Bandaríkjaforseta gekk í gildi og Gerald Ford varaforseti tók við.
 1977 - Urho Kekkonen forseti Finnlands kom í opinbera heimsókn til Íslands. Hann hafði komið einu sinni áður.
 1979 - Menntamálaráðuneytið friðaði húsin á Bernhöftstorfu í Reykjavík.
 1981 - Stokksnesganga er haldin á vegum Samtaka herstöðvaandstæðinga.
 1982 - Fjórir meðlimir í hryðjuverkasamtökunum Direct Action réðust á veitingastað gyðinga í París, myrtu sex manns og særðu 22.
 1987 - Mosfellshreppur fékk kaupstaðarréttindi og varð Mosfellsbær.
 1987 - Hoddle Street-fjöldamorðin: Julian Knight, 19 ára, skaut 7 til bana og særði 19 í úthverfi Melbourne í Ástralíu.
 1989 - Savings and loan-kreppan: Bandaríkjaforseti undirritaði lög um mestu björgunaraðgerðir sögunnar handa fjármálafyrirtækjum.
 1993 - Albert 2. Belgíukonungur tók við embætti.
 1999 - Boris Jeltsín rak ríkisstjórn Rússlands í fjórða sinn.
 2001 - Palestínumaður réðist á Sbarro-veitingastað í Jerúsalem og myrti 15 manns.
 2005 - Benjamin Netanyahu, þá fjármálaráðherra Ísraels, sagði af sér til að mótmæla áformum Ariels Sharon um að leggja niður landtökubyggðir gyðinga á Gasaströndinni.
 2005 - Lee Hughes, enskur knattspyrnumaður, var dæmdur í sex ára fangelsi vegna manndráps.
 2006 - Þrír mexíkóskir sjómenn björguðust eftir að hafa rekið um Kyrrahafið í 10 mánuði. Þeir höfðu lifað af hráum fiski og fuglum.
 2007 - Fjármálakreppan 2007-2008 hófst með því að franski bankinn BNP Paribas stöðvaði greiðslur úr þremur vogunarsjóðum sem höfðu fjárfest mikið í undirmálslánum.
 2014 - Hvítur lögreglumaður skaut þeldökka táninginn Michael Brown til bana í Ferguson (Missouri) sem leiddi til öldu mótmæla.

Fædd 
 1593 - Izaak Walton, enskur rithöfundur (d. 1683).
 1653 - John Oldham, enskt skáld (d. 1683).
 1838 - Theodór Jónassen, amtmaður og háyfirdómari (d. 1891).
 1895 - Haraldur Jónasson, íslenskur bóndi (d. 1978).
 1900 - Guðmundur Halldórsson, íslenskur knattspyrnumaður og formaður Knattspyrnufélagsins Fram (d. 1986).
 1903 - Victor Urbancic, austurrískur tónlistarmaður (d. 1958).
 1914 - Tove Jansson, finnskur rithöfundur og listmálari (d. 2001).
 1922 - Taro Kagawa, japanskur knattspyrnumaður (d. 1990).
 1925 - Eiríkur Smith, íslenskur myndlistarmaður (d. 2016).
 1927 - Marvin Lee Minsky, bandarískur vísindamaður (d. 2016).
 1938 - Leoníd Kútsjma, forseti Úkraínu.
 1938 - Otto Rehhagel, þýskur knattspyrnuþjálfari.
 1939 - Romano Prodi, forsætisráðherra Ítalíu.
 1948 - Gunnar Þ. Andersen, íslenskur viðskiptafræðingur.
 1957 - Melanie Griffith, bandarísk leikkona.
 1961 - John Key, forsætisráðherra Nýja-Sjálands.
 1963 - Whitney Houston, bandarísk söngkona, lagahöfundur, leikkona og framleiðandi (d. 2012).
 1963 - Jay Leggett, bandarískur leikari (d. 2013).
 1968 - Gillian Anderson, bandarísk leikkona.
 1968 - Eric Bana, ástralskur leikari.
 1968 - McG, bandarískur leikstjóri.
 1972 - Liz Vassey, bandarísk leikkona.
 1973 - Filippo Inzaghi, ítalskur knattspyrnumaður.
 1976 - Jessica Capshaw, bandarísk leikkona.

Dáin 
 117 - Trajanus, keisari Rómar (f. 53).
 1048 - Damasus 2. páfi.
 1157 - Knútur Magnússon, Danakonungur (f. 1129).
 1516 - Hieronymus Bosch, hollenskur málari.
 1880 - Edmond Albius, þræll frá Réunion (f. 1829).
 1909 - Jemima Blackburn, skoskur teiknari (f. 1823).
 1919 - Ernst Haeckel, þýskur líffræðingur og heimspekingur (f. 1834).
 1927 - Geir Sæmundsson, vígslubiskup í Hólabiskupsdæmi og prestur á Akureyri (f. 1867).
 1927 - Stephan G. Stephansson, vestur-íslenskt skáld (f. 1853).
 1948 - Hugo Ferdinand Boss, þýskur fatahönnuður (f. 1885).
 1962 - Hermann Hesse, þýskur rithöfundur og nóbelsverðlaunahafi (f. 1877).
 1975 - Dímítríj Sjostakovítsj, rússneskt tónskáld (f. 1906).
 2008 - Bernie Mac, bandariskur leikari (f. 1957).
 2010 - Ted Stevens, bandarískur stjórnmálamaður (f. 1923).

Ágúst